Hans Fredrik Marthinussen (1918–2009)

Hans Fredrik Marthinussen (1918–2009)Aftenposten morgen 18.05.1988 (Dagens navn)Bjørn Solbakken: nekrolog i Aftenposten morgen 19.11.2009 (del 2 side 16) og Bergens tidende 19.11.2009 (del 2 side 6) var en norsk jurist og dommer.

Han tok examen artium i 1937 og ble cand. jur. i 1942. Marthinussen var sønn av biskop i Stavanger Karl Marthinussen.Bergens Tidende 18.05.1993 (Navn)

Han var bestefar til jussprofessor Hans Fredrik Marthinussen (født 1978).

 Karriere 
Hans Fredrik Marthinussen var dommerfullmektig i Karmsund fra 1943 til 1945 og var hjelpedommer fra 1946 til 1947.Hvem er hvem? 1973 s. 371 Han begynte i Justisdepartementets lovavdeling i 1946, hvor han ble byråsjef i 1952. Han ble lagdommer ved Gulating lagmannsrett i 1958, ble lagmannsretten leder (lagmann) i 1969 og fikk tittelen førstelagmann i 1986.Aftenposten morgen 28.06.1986: «Nytt fra statsråd» Han ble gitt avskjed i nåde fra 1. juni 1988, da han hadde passert aldersgrensen.NTB 24.02.1988 Han fortsatte som ekstraordinær lagdommer en periode etter avgangen.

Marthinussen deltok også som norsk sakkyndig i det nordiske lovsamarbeidet i forbindelse med ny aksjelov, etter at Per Augdahl hadde trukket seg i 1962, og han avga Innstilling om lov om aksjeselskaper i 1970. Han ledet også utvalget som la frem forslag til lov om kredittkjøp i NOU 1977: 2. Han var også medlem av selskapslovutvalget fra 1975 til 1980, som la frem forslag til ny selskapslov.NOU 1980: 19 Lov om selskaper m.v. Han var medforfatter til flere lovkommentarer til aksjelovene av 1957 og 1976.

Hans Fredrik Marthinussen var også formann i Markedsrådet i årene 1975–1984 og har vært ordfører i representantskapet for Vestenfjeldske Bykredittforening.

 Æresbevisninger 
Hans Fredrik Marthinussen ble i 1986 utnevnt til kommandør av St. Olavs Orden for sin embedsfortjeneste.Aftenposten morgen 27.10.1986: «St. Olavs orden» Han er også ridder av den svenske Nordstjerneordenen. Han var også medlem av Den norske frimurerorden.Bergens tidende 01.02.1994: «Advarer embetsmenn mot frimureri»

 Referanser 

Kategori:Norske dommere
Kategori:Kommandører av St. Olavs Orden
Kategori:Nordstjerneordenen
Kategori:Personer fra Bergen kommune